Дамбын Хоролсүрэн

Дамбын Хоролсүрэн (1942 онд Төв аймгийн Эрдэнэ суманд төрсөн) - Монгол Улсын Гавьяат жүжигчин, дуучин.

 Намтар 
Д.Хоролсүрэн бага, дунд сургууль, МУИС төгсчээ. 

1960 оноос Ардын дуу бүжгийн чуулгад, 1965 оноос УАДБЧ-д гоцлол дуучнаар насны тэтгэвэрт гартлаа ажилласан. 

 Урын сан 
УАДБЧ-д томоохон бүтээл “Баатарлаг жилүүдийн дуу”, “Хаврын дуу”, “Ая дууны найман эгшиг” зэрэг сэдэвчилсэн, утгачилсан концертуудад гоцлон дуулж, “Актама”, “Нуураа наа”, “Өлгийн вальс”, “Миний хонгор хотод бий”, “Сайра” зэрэг казак дуу, “Үүрд хамт байгаач, ээжээ”, “Хүж дэлхий амгалан байг”, “Совин билгийн дуу” гэх мэт зохиолын, “Арван тавны сар”, “Судгийн ногоо” гэхчлэн ардын богино дуугаараа олны танил болсон байна. “Баянбулагийнхан” киноны саальчин Оюуны дүрийг бүтээжээ. МҮЭ, МУЗН-ийн их хуралд төлөөлөгчөөр оролцсон байна. 

 Шагнал 
“Алтан гадас” одон, Хөдөлмөрийн хүндэт медалиар шагнагдаж, 1986 онд УАДБЧ-ын гоцлол дуучнаар ажиллаж байхдаа МУГЖ цол хүртжээ.

Ангилал:Монголын дуучин
Ангилал:Гавьяат Жүжигчин (Монгол)
Ангилал:Монголын жүжигчин
Ангилал:Эрдэнийн (Төв) хүн
Ангилал:Монголчууд
Ангилал:1942 онд төрсөн